Avui 7 d’agost de 2009 comença la Festa Major de Botarell! I ve amb novetats! (sí!) | botarell.com
7Ago2009 Classificat com: Bot@rell, Botarellant, Informe Facebook Autor: siknus
Després de les tradicionals batalles per aconseguir la millor taula (hi ha hagut baixes enguany?) i amb els tiquets pels sopars i les paelles sobreeixint les carteres dels botarellencs, comença la Festa Major!
Llista de novetats d’enguany (potser subtils, però hi són!):
– Sopar country (les previsions d’entrades han estat superades!)
– Espectacle de dansa. I un musical! (les modes tornen)
– Gots reciclables commemoratius de la festa (s’estrenaran avui a la Festa Flaix FM)
– Un escut antic de Botarell [on apareix un paio que rebenta una bota a cops de martell (vale, potser la construeix)].
– El Facebook! Aquest any hi ha hagut la revolució del Facebook i Botarell també hi és!
– No surt al programa oficial però demà 8 d’agost al bar El Cantó s’organitza una Festa amb música dels anys 80/90!
I segur que n’hi ha més, però algú m’ha fotut el programa i ara no el puc comparar. Si en teniu cap present, deixeu comentari!
Per cert, si us inscriviu al Facebook i com a admiradors de botarell.com fent clic aquí, després podeu consultar el PROGRAMA DE LES FESTES afegint-vos a l’esdeveniment de la Festa Major i/o col·laborar amb fotos, comentaris, opinions, vídeos o el que vulgueu!